P r e d k l a d a c i a   s p r á v a

Cieľom predkladanej informácie je pravidelne polročne informovať vládu Slovenskej republiky o plnení úloh vyplývajúcich z Akčného plánu SR pre túto oblasť, ktoré plnila Národná riadiaca komisia. Predmetom boli úlohy v oblasti inštitucionálnych a legislatívnych zmien v oblasti posilnenia profesie audítorov a účtovníkov, ich kompetencií a odbornosti, v oblasti vzdelávania a tréningových procesov. Informácia obsahovala aj údaje o finančnom zabezpečení projektu a informácie o realizácii aktivít grantu na podporu reformy účtovníctva a auditu na Slovensku.
	Úlohy sú  plnené podľa časového harmonogramu. Na finančnom zabezpečení tohto projektu sa podieľa aj Svetová banka sumou 361 000,- USD.
	Realizáciou projektu sa vytvoria podmienky pre správnu aplikáciu medzinárodných účtovných a audítorských štandardov v praxi, zvýši sa profesijná úroveň pracovníkov usmerňujúcich a overujúcich transparentnosť účtovníctva, finančného výkazníctva a audítorstva.
 	Informácia nemá priamy ani nepriamy dopad na rozpočet verejnej správy, finančný, ekonomický ani enviromentálny vplyv, ani vplyv na zamestnanosť a podnikateľské prostredie.